ایلک مراتبه, روم و یونان تجارت اتاق لری قبرس ده بیر ییغیلیش اوتکزدی. ترکیه تجارت اتاق لری بیرلیگی نینگ باشلیغی رفعت حصارجیقلی اوغلی نینگ هم اشتراک ایتگن اوشبو ییغیلیش جریانی ده قبرس ده گی معما بیر ییچیم یولی نینگ تاپیلیشی نینگ حمایه له نیشی گه قرار بیریلدی. حصارجیقلی اوغلی, "قولی میز دن کیلگنی چه اوشبو پروسه نی حمایه لی میز. بوگون تشلنگن قدم نینگ سرمایه دنیا سی ده وضعیت نی یخشی لشتره دیگن بیر میکانیزم نینگ تشکیل ایتیلیشی گه سبب بولیشی نی امید ایتیب قاله من" دییه قید ایتدی. ییغیلیش آرتیدن بیریلگن بیانات ده, بیر ییچیم یولی نینگ تاپیلیشی نینگ ارال نینگ اقتصادی وضعیتی نینگ یخشی لشتریلیشی گه کتته حصه قوشه دیگن لیگی بلدریلرایکن, شوندای قلیب قبرس لیک ترک لر و روم لرنینگ رفاه سویه سی نینگ آرتیب کیته دیگن لیگی معلوم قلیندی. یونان تجارت و صنایع اتاق لری بیرلیگی نینگ باشلیغی کونستانتین میکالوس هم ارال ده گی معما گه بیر ییچیم یولی نینگ تاپیلیشی نینگ اقتصادی وضعیت نینگ یخشی لشتریلیشی گه حصه قوشه دیگن لیگی نی ایسله تیب اوتدی. تورت تجارت اتاقی بوندن هم "لیفکوشه اقتصادی ییغیلیشی" نامی بیلن اوشبو ییغیلیش لر نی دوام ایتتریش گه قرار بیردی. بوندن کیینگی ییغیلیش ایسه سپتامبر آیی نینگ ۱۴ نچی کونیده ترکیه نینگ استانبول ولایتی ده بولیب اوته دی. اوشبو ییغیلیش آرتیدن ترکیه تجارت اتاق لری بیرلیگی نینگ باشلیغی رفعت حصارجیقلی اوغلی, شمالی قبرس ترک جمهوریتی نینگ جمهوررئیسی درویش اراوغلی تمانیدن قبول ایتیلدی. اوشبو اوچره شو جریانی ده حصارجیقلی اوغلی ارال ده گی معما گه بیر ییچیم یولی نینگ تاپیلیشی اوچون قول لری دن کیله دیگن برچه سعی و حرکت لر نی قیله دیگن لیک لری نی ایسله تیب اوتدی.
